Rezumatul Studiului 6 - De la aroganţă la distrugere

1. **Aroganţa lui Belşaţar. Daniel 5:1-4**
	* În aroganţa sa, Belşaţar a folosit vasele închinate lui Dumnezeu pentru a sluji falşilor dumnezei.
	* Babilonienii foloseau sistemul sexagesimal, astfel că menţionarea a şase tipuri de materiale este o referinţă la toţi zeii Babilonului.
	* În Vremurile Sfârşitului „Babilon” va folosi de asemenea elemente din adevărata religie [potirul de aur] ca să-i determine pe ceilalţi să accepte tot felul de minciuni [spurcăciunile] (Apoc. 17:4-6).
2. **Mesajul lui Dumnezeu. Daniel 5:5-8**
	* Ospăţul a fost întrerupt de un fenomen supranatural: O mână scria pe perete.
	* Belşaţar a oferit daruri mari pentru elucidarea evenimentului.
		+ *Îmbrăcăminte purpurie*. Ţinută regală.
		+ *Un lanţ de aur. Reprezenta autoritatea.*
		+ *Al treilea loc în împărăţie, după Nabonidus şi el însuşi.*
	* La fel ca şi în trecut (Daniel 2, 4), înţelepţii lumii aceştia au eşuat în interpretarea mesajului lui Dumnezeu.
3. **Sfatul reginei. Daniel 5:9-12**
	* Regina i-a reamintit lui Belşaţar că se găsea un personaj excepţional în Babilon:
		+ Acesta are Duhul Sfânt [„duhul dumnezeilor / lui Dumnezeu”];
		+ Acesta posedă înţelepciune şi pricepere;
		+ El este căpetenia înţelepţilor;
		+ El poate interpreta vise, rezolva ghicitori şi explica enigme.
4. **Interpretarea mesajului. Daniel 5:13-28**
	* Daniel a refuzat recompensa regelui. Interpretarea lui nu ar fi fost influenţată de daruri. El i-a arătat lui Belşaţar starea în care se afla înainte de a interpreta mesajul.
		+ Regele cunoştea experienţa lui Nebucadneţar şi cum s-a pocăit după ce a fost smerit de către Dumnezeu. Dar Belşaţar a ales să nu-i urmeze exemplul.
		+ Acesta l-a insultat pe Dumnezeu prin profanarea vaselor sacre.
		+ El cinstea zei care nu puteau vedea, auzi sau gândi.
		+ Acesta ştia că viaţa sa depindea de Dumnezeu dar cu toate acestea nu L-a onorat.
	* „Numărat, numărat, cântărit şi împărţit”. Mesajul a fost scris în aramaică fiind astfel uşor de citit. Însă interpretarea lui era dificilă.
	* Daniel nu a îndulcit mesajul. Belşaţar şi-a depăşit limitele.
	* Regele nu şi-a schimbat atitudinea. Sentinţa sa va fi îndeplinită chiar în acea seară.
5. **Distrugerea lui Belşaţar. Daniel 5:29-31**
	* În timpul în care locuitorii Babilonului se bucurau de ospăţ, perşii săpau un canal care să devieze cursul Eufratului.
	* Cetatea a fost cucerită în doar câteva ore şi Belşaţar a fost ucis.
	* Povestea lui Belşaţar ne învaţă să profităm la maxim de oportunităţile pe care Dumnezeu, în mila Sa, ni le pune la dispoziţie ca să acceptăm mântuirea Lui.